Metil hori

Metil horia edo 4-(dimetilamino)azobentzenoa konposatu organiko aromatikoa da C14H15N3 formula duena, azobentzenoen klasekoa, koloratzaile azoikoen multzokoa. Solido kristalino horia da. Disolbaezina da uretan, baina disolbagarria etanoletan, bentzenotan eta ohiko disolbatzaile organikoetan. Narritagarria eta toxikoa da.

 Sintesia 
Metil horia sintetiza daiteke anilina N,N-dimetilanilinarekin erreakzionaraziz sodio nitritoaren eta azido korhidrikoaren presentzian.

 Erabilera 
Metil horia tindu gisa usatzen da, Halaber, pH-adierazle gisa baliatzen da: pH 2.9 eta 4.0 artean bere kolorea gorritik horira aldatzen da.

 Toxikotasuna 
Larruazalean ukimen-dermatitisa eragin dezake eta susmoak daude kartzinogenoa izan daitekeela.

 Erreferentziak